da da da da da en id da da da da en en da da da sv nl da da da da da da da da da da da da da da da da pl pl pl da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Sådan taler du med børn om konflikten i Ukraine
Medierne flyder over med ord og billeder om krigen i Ukraine. Det kan være svært for voksne at vurdere hvornår og hvordan, de skal tale med børn om situationen. Red Barnets psykolog og børnefaglige rådgiver, Ane Lemche, giver sine råd til, hvordan voksne kan gribe samtalen an.
Sådan taler du med børn om konflikten i Ukraine:
Lyt til barnets bekymringer
Anerkend, hvis barnet er bange og forklar, at det er ubehageligt, at der er krig i Ukraine, men understreg, at der ikke er risiko for krig i Danmark. Spørger barnet interesseret ind til konflikten, så forklar, uanset hvor meget du ved, at Rusland og Ukraine er blevet uvenner over, hvem der ejer hvilket land, og at voksne i andre lande hjælper dem med at blive enige.
Pas på med at overforklar konflikten og gå i detaljer. Det kan gøre børn unødigt bekymrede. En del børn vil spørge, hvorfor Rusland vil invadere et andet land. Afhængig af børnenes alder kan man stille dem tilfredse uden at forklare andet, end at lande nogle gange bliver uvenner.
Lad være med at lyve
Man bør altid undgå at lyve over for barnet. Også når det kommer til Rusland-Ukraine-konflikten, selv om det sker i den bedste mening for at beskytte barnet. Er barnet tilpas lille kan man give forsimplede og meget overordnede forklaringer, men finder barnet ud af, at mor, far eller en anden voksen har løjet, lærer det, at man ikke kan stole på hinanden.
Skærm barnet for voksensnakken
Er man som voksen bekymret for konflikten eller har behov for at diskutere konflikten, bør man gøre det væk fra barnet. Hører en niårig, at mor er voldsomt bekymret, sætter det sig i barnet. Men udvis gerne medfølelse for børn og deres familier i Rusland og Ukraine.
Fordi man er voksen, er man jo ikke nødvendigvis vant til at tale om krig med børn. Hvis barnet har en passende alder, så se fx Ultra Nyt med barnet eller læs en børneavis. Hvis barnet virker ligeglad, så lad være med at presse viden ned over barnet.
Beskyt børn i krig og konflikt. Din støtte gør en forskel.
DIN STØTTE GØR EN FORSKEL
For 749 kr. kan vi give en børnefamilie en sovepakke bestående af telt, sovemateriale, håndholdt belysning samt batterier.
For 389 kr. kan vi give en familie mad til to uger, tæpper og materialer til at sikre husly samt vacciner.
For 291 kr. kan vi give et barn tekstbøger, uniform samt skriveredskaber til et års uddannelse i et af vores midlertidige læringscentre.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!